**PAGRINDINĖ SUTARTIS**

2024 m. d.

Vilnius

**Išteklių agentūra prie Lietuvos Respublikos vidaus reikalų ministerijos** , (toliau vadinimas – **Užsakovas**) atstovaujama direktoriaus Giedriaus Griškos, ir **UAB „Viada LT“**, (toliau vadinamas – **Tiekėjas**) atstovaujama viešųjų pirkimų vadovės Rūtos Jasiūnienės, veikiančios pagal bendrovės 2023 m. gruodžio 29 dienos įgaliojimą, toliau kartu ar atskirai vadinamos Šalimis, vadovaudamiesi 2024 m. birželio 4 d. Preliminariosios sutarties dėl degalų degalinėse pirkimo Nr. 8S-61, sudarytos tarp Tiekėjo ir Išteklių agentūros prie Lietuvos Respublikos vidaus reikalų ministerijos, atliekančios vidaus reikalų sistemos centrinės perkančiosios organizacijos funkcijas (toliau – VRS CPO), 3.1 papunkčiu, sudaro šią pagrindinę sutartį (toliau – Sutartis).

1. **SĄVOKOS**
   1. Sutartyje naudojamos sąvokos:

1.1.1. **Kintamas įkainis** – įkainis, naudojamas Prekės kainai nustatyti ir kurį sudaro:

1.1.1.1. **kintama įkainio dalis** – AB „Orlen Lietuva“ viešai skelbiama vienkartiniams sandoriams taikoma degalų bazinė kaina su akcizo mokesčiu su PVM 1 000 (vienam tūkstančiui) litrų esant produkto temperatūrai +15° C. Kintama įkainio dalimi yra laikoma Lietuvos naftos produktus gaminančios įmonės AB „Orlen Lietuva“ Juodeikių k. terminalo protokolo bazinė degalų kaina (vienkartiniams sandoriams taikomos kainos viešai skelbiamos AB „Orlen Lietuva“ internetiniame tinklalapyje adresu http://www.orlenlietuva.lt/LT/Wholesale/Puslapiai/Kainu-protokolai.aspx). Sezoniniai temperatūriniai koeficientai nebus taikomi. C klasės rūšies degalų kaina protokole bus laikoma bazine kaina. Kitos klasės – A1 ir kt. degalų kaina pradedama taikyti tik tada, kai ankščiau naudotos degalų klasės kaina nebeskelbiama;

1.1.1.2. **pastovi įkainio dalis** – nuolaida arba antkainis nuo/prie kintamos įkainio dalies, t. y. Tiekėjo siūloma nuolaida už 1 000 (vieną tūkstantį) litrų degalų nuo AB „Orlen Lietuva“ viešai skelbiamos vienkartiniams sandoriams taikomos bazinės kainos su akcizo mokesčiu su PVM 1 000 (vienam tūkstančiui) litrų esant produkto temperatūrai +15° C.

1.1.2. **Prekės –** degalai, kurie turi būti teikiami Užsakovui Tiekėjo degalinėse. Degalų techninė specifikacija pateikta Sutarties 1 priede.

1.1.3. **Subtiekėjas** – Tiekėjo pasirinktas, paskirtas subjektas, kuris gali būti pasitelkiamas Sutarties vykdymui.

1. **sutarties dalykas**
   1. Sutartimi Tiekėjas įsipareigoja Sutartyje nurodytomis sąlygomis ir tvarka pagal Užsakovo faktinį poreikį tiekti Užsakovui Sutarties 1.1.2 papunktyje nurodytas Prekes, kurių specifikacija pateikta Sutarties 1 priede, o Užsakovas įsipareigoja priimti kokybiškas Prekes ir sumokėti už jas Sutartyje nustatytomis sąlygomis ir tvarka.
   2. Tiekiamos Prekės turi atitikti saugos ir kokybės reikalavimus bei kitus Europos Sąjungos ir (ar) Lietuvos Respublikos teisės aktus, reglamentuojančius Prekių saugos ir kokybės reikalavimus. Tiekėjas garantuoja, kad parduodamos Prekės atitinka Sutarties sąlygas, jos kilmės dokumentus ir kokybės reikalavimus, kurie yra joms taikomi.
   3. Numatomas įsigyti Prekių kiekis pagal degalų rūšis (benzinas - 33 000 l, dyzelinas- 20 000 l), kurio galimas pokytis +/- 30 procentų Prekių kiekio.
2. **PREKIŲ kaina ir Atsiskaitymo TVARKA**

3.1. Sutarties kaina – iki **70 000,00 Eur *(septyniasdešimt tūkstančių eurų),*** įskaitant pridėtinės vertės mokestį (toliau – PVM). Tiekėjo Prekėms suteikiama nuolaida/antkainis (pastovi įkainio dalis už 1000 l):

3.1.1. Benzinas A95 – 4 Eur (su PVM) antkainis;

3.1.2. Dyzelinas – 4 Eur (su PVM) antkainis.

3.2. Prekių įkainiai apskaičiuojami:

3.2.1. [benzino A95, dyzelinio kuro] – prie Lietuvoje naftos produktus gaminančios įmonės protokolo (protokolai skelbiami http://www.orlenlietuva.lt/LT/Wholesale/Puslapiai/Kainu-protokolai.aspx) bazinės 1000 litro kainos eurais (įskaitant akcizą ir PVM), galiojusios Prekės įsigijimo dieną 9:00 val., taikomos Juodeikių km., Mažeikių raj. terminale, pridedant Tiekėjo pasiūlytą pastoviąją įkainio dalį už 1000 litrų.;

3.2.2. Kintamo įkainio dalimi yra laikoma Lietuvos naftos produktus gaminančios įmonės AB „Orlen Lietuva“ Juodeikių k. terminalo protokolo bazinė degalų kaina (vienkartiniams sandoriams taikomos kainos viešai skelbiamos AB „Orlen Lietuva“ internetiniame tinklalapyje adresu <http://www.orlenlietuva.lt/LT/Wholesale/Puslapiai/Kainu-protokolai.aspx>). Sezoniniai temperatūriniai koeficientai nebus taikomi. C klasės rūšies degalų kaina protokole bus laikoma bazine kaina. Kitos klasės – A1 ir kt. degalų kaina pradedama taikyti tik tada, kai ankščiau naudotos degalų klasės kaina nebeskelbiama;

3.2.3. kitų Prekių, kurios gali būti įsigyjamos vadovaujantis Sutarties 7.2.4 papunkčiu – taikant degalinėje Prekių pirkimo momentu viešai skelbtas kainas;

3.2.4. Tiekėjas turi taikyti ir kitas, t. y. Sutartyje nenumatytas, nuolaidas, jeigu jos taikomos visiems degalinių klientams.

3.3. Jei Lietuvoje naftos produktus gaminanti įmonė viešai neskelbia ir Tiekėjui neteikia kainų protokolų, taikomas paskutinio paskelbto / pateikto protokolo bazinis įkainis. Jei protokolai neskelbiami / neteikiami ilgiau nei 5 dienas, praėjus šiam laikui Prekių įkainis apskaičiuojamas iš degalinėje Prekių pirkimo momentu skelbtos kainos atėmus 0,05 Eur.

3.4. Sutartyje fiksuoti Prekės antkainiai / nuolaidos yra nekeičiami ir yra taikomi visą Sutarties galiojimo laikotarpį.

3.5. Į Sutarties kainą įskaitomi visi mokesčiai ir rinkliavos bei kitos išlaidos, susijusios su tinkamu Sutarties vykdymu (įskaitant ir PVM sąskaitų faktūrų / sąskaitų faktūrų teikimo elektroniniu būdu išlaidas) ir negali būti papildomų mokesčių ar išlaidų prie Užsakovui teikiamų Prekių (mokėjimo kortelių išdavimo, keitimo).

3.6. Tiekėjas iki einamojo mėnesio 5 dienos arba šalių raštiškai suderintu periodiškumu privalo Užsakovui pateikti PVM sąskaitą-faktūrą už Užsakovo pagal Sutartį per praeitą kalendorinį mėnesį įsigytas Prekes.

3.7. Tiekėjas PVM sąskaitoje-faktūroje turi pateikti ataskaitinio laikotarpio Lietuvoje naftos produktus gaminančios įmonės protokolų bazines Prekių kainas, antkainį / nuolaidą, ir Prekės įkainius eurais, nurodydamas 3 skaičius po kablelio, galutinė mokėtina kaina suapvalinama nurodant 2 skaičius po kablelio. Jei Prekių įkainis apskaičiuojamas taikant degalinėje Prekių pirkimo momentu skelbtas kainas, Tiekėjas pateikia Prekių pirkimo momentu degalinėse skelbtas kainas.

3.8. Užsakovas PVM sąskaitas-faktūras turi apmokėti per (trisdešimt) kalendorinių dienų nuo jų gavimo dienos**,** jeigu jos pateiktos laikantis Sutarties 3.7., 3.9 ir 3.10 punktuose nustatytų reikalavimų.

3.9. PVM sąskaita – faktūra rengiama vadovaujantis Lietuvos Respublikos pridėtinės vertės mokesčio įstatymo ir jo įgyvendinamųjų teisės aktų nuostatomis.

3.10. Vykdant Sutartį, sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis. Užsakovas elektronines sąskaitas faktūras priima ir apdoroja naudodamasis informacinės sistemos „E. sąskaita“ priemonėmis, išskyrus Viešųjų pirkimų įstatymo 22 straipsnio 12 dalyje nustatytus atvejus.

3.11. Tiekėjas iki einamojo mėnesio 10 dienos privalo Užsakovui pagal teisės aktų reikalavimus pateikti PVM sąskaitą faktūrą ir Sutarties 6.1.5 papunktyje nurodytą ataskaitą už Užsakovo pagal Sutartį per praėjusį kalendorinį mėnesį įsigytas Prekes.

3.12. Sutarties kainai apskaičiuoti taikomas kainodaros būdas: kintamo įkainio.

**4. KREDITINES DEGALŲ KORTELĖS**

4.1. Prekės parduodamos fiksuojant įsigyjamų Prekių kiekį, kainą ir įsigijimo laiką kreditinėmis degalų kortelėmis (toliau – kortelės), taip kaip nurodyta Sutarties 1 priede.

4.2. Kortelės Užsakovui išduodamos ir aptarnaujamos Sutarties 1 priede numatyta tvarka.

4.3. Kortelėmis turi būti galimybė naudotis visose Tiekėjo degalinėse.

4.4. Tiekėjas turi teisę nustatyti Sutarties sąlygoms neprieštaraujančią kortelių išdavimo bei administravimo tvarką.

1. **sutarties galiojimas**
   1. Sutartis įsigalioja nuo Sutarties pasirašymo dienos ir galioja iki visiško Šalių sutartinių įsipareigojimų įvykdymo, arba iki kol ji nėra nutraukiama teisės aktuose ar šioje Sutartyje nustatytais atvejais.

5.2. Sutartis bet kada gali būti nutraukta raštišku abipusiu Šalių sutarimu.

5.3. Užsakovas, esant svarbioms ir pagrįstoms priežastims, turi teisę vienašališkai neteismine tvarka nutraukti Sutartį, apie tai pranešęs Tiekėjui raštu prieš 20 (dvidešimt) darbo dienų. Šiuo atveju Užsakovas privalo sumokėti Tiekėjui kainos dalį, proporcingą patiektoms Prekėms, ir atlyginti kitas protingas išlaidas, kurias Tiekėjas, norėdamas įvykdyti Sutartį, padarė iki pranešimo apie Sutarties nutraukimą gavimo iš Užsakovo momento.

5.4. Tiekėjas turi teisę vienašališkai neteismine tvarka nutraukti Sutartį tik dėl svarbių priežasčių apie tai pranešęs Užsakovui raštu prieš 20 (dvidešimt) darbo dienų. Šiuo atveju Tiekėjas privalo visiškai atlyginti Užsakovo patirtus nuostolius.

5.5. Jei viena iš Šalių nevykdo sutartinių įsipareigojimų ar juos vykdo netinkamai ir tai yra esminis Sutarties pažeidimas, kita Šalis gali vienašališkai nutraukti Sutartį, raštu įspėjusi apie tai kitą Šalį prieš 10 (dešimt) darbo dienų ir pateikusi pagrįstus motyvus. Esminis Sutarties pažeidimas turi būti suprantamas ir pagal Lietuvos Respublikos civilinio kodekso 6.217 straipsnio 2 dalies kriterijus, ir pagal Sutartį (kai Šalys susitaria, ką laikys esminiu Sutarties pažeidimu). Esminiais Sutarties pažeidimais pagal Sutartį laikomi:

5.5.1. netinkamos kokybės, t. y. Sutarties reikalavimų neatitinkančių, prekių tiekimas, kai Tiekėjas trūkumų nepašalina per Užsakovo nustatytą protingą terminą;

5.5.2. Sutarties 1 priede numatytų Prekių pasiūlos neužtikrinimas bent vienoje Sutarties 1 priede nurodytoje degalinėje ilgiau nei 10 proc. Sutarties galiojimo laiko, jei ši aplinkybė priklauso nuo Tiekėjo;

5.5.3. degalų pardavimas naudojant kolonėles, kurioms teisės aktų nustatyta tvarka nėra atlikta metrologinė patikra;

5.5.4. Užsakovas neatsiskaito su Tiekėju Sutartyje nustatytomis sąlygomis ir tvarka;

5.5.5. kai Tiekėjas antrą kartą pažeidė Sutartį, kai jau vieną kartą už Sutarties pažeidimą buvo pritaikyta bauda.

5.6. Nutraukus Sutartį dėl Tiekėjo esminio Sutarties pažeidimo, Užsakovas, vadovaudamasis viešuosius pirkimus reglamentuojančių teisės aktų nustatyta tvarka, įtraukia Tiekėją į Nepatikimų tiekėjų sąrašą.

5.7. Sutartis nutraukiama jei Lietuvoje naftos produktus gaminanti įmonė viešai neskelbia kainų protokolų daugiau kaip 3 (tris) mėnesius.

1. **Šalių ĮSIPAREIGOJIMAI**

6.1. Tiekėjas įsipareigoja:

6.1.1. pagal Užsakovo faktinį poreikį Sutartyje nustatyta tvarka tiekti Sutarties ir Sutarties 1 priede nurodytus reikalavimus atitinkančias Prekes visose Tiekėjo degalinėse nuo Sutarties įsigaliojimo dienos iki kol bus išnaudota Sutarties 3.1 papunktyje nurodyta kaina (išpirktas maksimalus prekių kiekis), bet ne ilgiau kaip 12 (dvylika) mėnesių, jei ji nėra nutraukiama Sutartyje numatytais pagrindais. Jeigu nė viena iš Šalių ne vėliau kaip prieš 1 mėnesį iki šiame papunktyje numatyto termino pabaigos nepraneša kitai Šaliai apie tai, kad atsisako pratęsti Sutartį, laikoma, kad Sutartis automatiškai pratęsta 12 mėnesių terminui tokiomis pačiomis Sutarties sąlygomis ir atskiras rašytinis susitarimas dėl Sutarties pakeitimo nesudaromas. Bendras (su pratęsimais) Prekių tiekimo terminas negali viršyti 36 mėn.;

6.1.2. per 7 (septynias) darbo dienas nuo Užsakovo prašymo gavimo dienos nemokamai išduoti ir administruoti Užsakovo nurodytą mokėjimo kortelių kiekį, pagal kurias bus parduodamos Prekės Užsakovui, taip pat susidėvėjusias, prarastas mokėjimo korteles nemokamai pakeisti naujomis per 7 (septynias) darbo dienas;

6.1.3. ne vėliau kaip per 3 (tris) darbo dienas nuo Sutarties įsigaliojimo dienos paskirti asmenį, kuris būtų atsakingas už ryšių su Užsakovo paskirtu atstovu palaikymą, ir apie jį raštu informuoti Užsakovą;

6.1.4. ne vėliau kaip per 5 (penkias) dienas raštu informuoti Užsakovą apie pasikeitusius savo rekvizitus, teisinį statusą, paskirtą atstovą;

6.1.5. iki einamojo mėnesio 10 dienos pateikti el. būdu suderintos formos ataskaitą už praėjusį mėnesį apie kiekvieną kortelę, kurioje turi būti nurodytas kortelės numeris, įsigyto kuro pavadinimas, kiekis, data, laikas, kaina ir suma, prekių įsigijimo vietas arba pirmiau minėtą informaciją pateikti atitinkamoje Tiekėjo sistemoje ar interneto svetainėje;

6.1.6. taikyti pastovią įkainio dalį, nurodytą Sutarties 3.1 papunktyje;

6.1.7. ne vėliau kaip per 15 dienų nuo Sutarties įsigaliojimo dienos pateikti Užsakovui prisijungimo duomenis (kodus ir slaptažodžius), leidžiančius bet kada prisijungti prie Tiekėjo sistemos ar interneto svetainės (jei Tiekėjas jas turi), kurioje būtų matomos Užsakovo aktyvios (naudojamos) kortelės bei jų naudojimo duomenys;

6.1.8. užtikrinti visų savo ir subtiekėjų turimų išteklių prieinamumą Užsakovui Sutarties vykdymo metu, t. y. Tiekėjas ir subtiekėjas turi suteikti galimybę, su ta pačia mokėjimo kortele, Užsakovui piltis degalus visose Tiekėjo ir Subtiekėjo degalinėse;

6.1.9. užtikrinti Prekių pasiūlą visą Sutarties galiojimo laikotarpį

6.1.10. degalų pardavimui naudoti tik kolonėles, kurioms teisės aktų nustatyta tvarka atlikta metrologinė patikra ir, Užsakovui paprašius, ne vėliau kaip per 5 darbo dienas pateikti tai patvirtinančius dokumentus.

6.1.11. vykdant Sutartį laikytis šių aplinkosaugos reikalavimų: siekti mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija, kiek tai įmanoma, Užsakovui turi būti pateikti elektroniniu formatu, o dokumentacija, kuri turi būti pasirašoma, pasirašomi elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo;

6.1.12. siekti, kad Tiekiant Degalus būtų sunaudojama mažiau gamtos išteklių, skatinti aplinkos užterštumo mažinimą ir taip būtų laikomasi Lietuvos Respublikos aplinkos ministro Įsakymo 4.4.1 punkte nustatyto aplinkos apsaugos principų, t. y.: siekti, kad būtų vykdoma optimali Degalų tiekimo logistika pasirenkant optimalius degalų pristatymo į degalines maršrutus bei optimalius vežimo kiekius.

6.2. Užsakovas įsipareigoja:

6.2.1. apmokėti Tiekėjui už tinkamai ir faktiškai perduotas Prekes Sutartyje nustatytomis sąlygomis ir tvarka;

6.2.2. saugoti mokėjimo korteles nuo fizinių pažeidimų;

6.2.3. ne vėliau kaip per 5 (penkias) dienas raštu informuoti Tiekėją apie pasikeitusius savo rekvizitus, teisinį statusą, paskirtą atstovą;

6.2.4. ne vėliau kaip per 3 (tris) darbo dienas nuo Sutarties įsigaliojimo dienos paskirti už Sutarties vykdymą atsakingą asmenį ir apie jį raštu informuoti Tiekėją;

6.2.5. nedelsiant informuoti Tiekėją apie kortelės praradimą.

6.3. Kiti Šalių įsipareigojimai nurodyti Sutarties prieduose.

**7. ŠALIŲ TEISĖS**

7.1. Tiekėjas turi teisę:

7.1.1. reikalauti iš Užsakovo sumokėti už Sutarties ir Sutarties 1 priedo reikalavimus atitinkančias prekes Sutartyje nurodyta tvarka, sąlygomis ir terminais;

7.1.2. nustatyti Užsakovui Prekių kredito limitą, kuris negali būti mažesnis nei Sutarties kaina padalinta iš Prekių tiekimo termino mėnesių skaičiaus. Apie kredito limito nustatymą arba pakeitimus Tiekėjas privalo informuoti Užsakovą tą pačią dieną;

7.1.3. informavus Užsakovą, blokuoti korteles, jeigu Užsakovas viršija nustatytą limitą (-us) eurais arba laiku neatsiskaito už Prekes.

7.2. Užsakovas turi teisę:

7.2.1. nemokėti už prekes, jei pateikta neteisinga PVM sąskaita faktūra (kol bus išsiaiškinta su Tiekėju ir bus pateikta teisinga PVM sąskaita faktūra);

7.2.2. nustatęs trūkumus, sulaikyti apmokėjimą bei reikalauti, kad Tiekėjas neatlygintinai pašalintų trūkumus per Užsakovo nustatytą protingą terminą ir (arba) atlygintų nuostolius, susijusius su netinkamu Sutarties vykdymu;

7.2.3. pareikalauti, kad Tiekėjas pateiktų Užsakovui visą jo prašomą informaciją apie Prekes žodžiu arba raštu.

7.2.3. priskaičiuotų netesybų sumos dydžiu mažinti savo piniginę prievolę Pardavėjui (išskyrus atvejus, kai Užsakovo reikalavimai yra ginčijami teisme);

7.2.4. įsigyti Sutartyje nenurodytų, tačiau su pirkimo objektu (degalais) susijusių prekių, neviršijant 10 (dešimt) procentų pradinės Sutarties vertės.

7.2.5. prašyti Tiekėjo pateikti informaciją ir/ar dokumentus, kurie įrodytų Tiekėjo aplinkosaugos reikalavimų, numatytų Sutarties 6.1.11 p. ir 6.1.12 p., laikymąsi;

7.3. Kitos Šalių teisės nurodytos Sutarties prieduose.

**8. Atsakomybė** **IR SUTARTIES ĮVYKDYMO UŽTIKRINIMAS**

8.1. Šalių atsakomybė yra nustatoma pagal galiojančius Lietuvos Respublikos teisės aktus ir Sutartį. Šalys įsipareigoja tinkamai vykdyti Sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

8.2. Tiekėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkti tretieji asmenys.

8.3. Tiek Užsakovas, tiek Tiekėjas privalo vykdyti savo įsipareigojimus sąžiningai, stropiai, bendradarbiaudami. Kiekviena Šalis atsako už kitai Šaliai padarytus tiesioginius nuostolius dėl savo įsipareigojimų pagal Sutartį nevykdymo.

8.4. Tiek Užsakovas, tiek Tiekėjas neatlygina vienas kitam netiesioginių nuostolių ir (arba) pelno, pajamų, geros reputacijos ar planuotų sutaupymų praradimo.

8.5. Jei Tiekėjas nevykdo ar netinkamai vykdo sutartinius įsipareigojimus, apie kuriuos Tiekėjas buvo raštiškai įspėtas, Užsakovo reikalavimu už kiekvieną pažeidimą moka Užsakovui 200 (dviejų šimtų) eurų dydžio baudą.

8.6. Jei Užsakovas vėluoja laiku apmokėti už Prekes, Tiekėjas turi teisę, apie tai įspėjęs Užsakovą, pradėti skaičiuoti 0,02 (dviejų šimtųjų) procento dydžio delspinigius nuo laiku neapmokėtų Prekių sumos už kiekvieną uždelstą dieną.

8.7. Užsakovas turi teisę priskaičiuotų baudų dydžiu mažinti savo piniginę prievolę Tiekėjui.

**9. NENUGALIMOS JĖGOS (*Force Majeure*) APLINKYBĖS**

9.1. Nė viena sutarties Šalis nėra laikoma pažeidusia Sutartį arba nevykdančia savo įsipareigojimų pagal šią Sutartį, jei įsipareigojimus vykdyti jai trukdo nenugalimos jėgos (*force majeure*) aplinkybės, atsiradusios po Sutarties įsigaliojimo dienos.

9.2. Jei kuri nors Sutarties Šalis mano, kad atsirado nenugalimos jėgos (*force majeure*) aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei Užsakovas raštu nenurodo kitaip, Tiekėjas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (*force majeure*) aplinkybės netrukdo, vykdyti.

9.3. Jei nenugalimos jėgos (*force majeure*) aplinkybės trunka ilgiau nei 10 (dešimt) kalendorinių dienų, tuomet, nepaisant Sutarties įvykdymo termino pratęsimo, kuris dėl minėtųjų aplinkybių gali būti Tiekėjui suteiktas, bet kuri Sutarties Šalis turi teisę nutraukti Sutartį įspėdama apie tai kitą Šalį prieš 5 (penkias) kalendorines dienas. Jei pasibaigus šiam 5 (penkių) dienų laikotarpiui nenugalimos jėgos (*force majeure*) aplinkybės vis dar yra, Sutartis nutraukiama ir pagal Sutarties sąlygas Šalys atleidžiamos nuo tolesnio Sutarties vykdymo.

10. **TIEKĖJO TEISĖ PASITELKTI TREČIUOSIUS ASMENIS (SUBTIEKIMAS)**

10.1. Tiekėjas Sutarties vykdymui gali pasitelkti:

10.1.1. savo pasiūlyme nurodytus subtiekėjus, kuriais grindžiama Tiekėjo kvalifikacija;

10.1.2. kitus subtiekėjus, jeigu pasiūlymo pateikimo metu jie buvo žinomi.

10.2. Tuo atveju, jei pasiūlymo pateikimo metu Tiekėjui nebuvo žinomi kiti subtiekėjai, Tiekėjas po Sutarties įsigaliojimo įsipareigoja ne vėliau kaip likus 2 (dviem) darbo dienoms iki Sutarties etapo, kurio veiklas vykdys numatomas pasitelkti subtiekėjas, vykdymo pradžios Užsakovui privalo pranešti tuo metu žinomų subtiekėjų pavadinimus, kontaktinius duomenis ir jų atstovus. Tiekėjas privalo informuoti Užsakovą apie minėtos informacijos pasikeitimus visu Sutarties vykdymo metu. Subtiekėjo pasitelkimas nekeičia Tiekėjo atsakomybės dėl Sutarties įvykdymo. Tiekėjas gali pakeisti subtiekėjus, jeigu Sutarties vykdymo metu jie:

10.2.1. netinkamai vykdo įsipareigojimus Tiekėjui, nepajėgūs vykdyti įsipareigojimų Tiekėjas dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų;

10.2.2. Tiekėjo pasiūlyme nurodyto subtiekėjo, kuriuo grindžiama Tiekėjo kvalifikacija, padėtis atitinka bent vieną Lietuvos Respublikos viešųjų pirkimų įstatymo 46 straipsnyje nustatytų pašalinimo pagrindų.

10.3. Apie subtiekėjų keitimą Tiekėjas iš anksto raštu turi informuoti Užsakovą, nurodydamas subtiekėjų pakeitimo priežastis ir būsimus subtiekėjus, kitus ūkio subjektus. Pasitelkdamas ir vėliau keisdamas subtiekėjus Tiekėjas turi užtikrinti, kad subtiekėjai yra pajėgūs ir kompetentingi tinkamam jiems pavestų užduočių vykdymui. Subtiekėjai, kurie buvo nurodyti Tiekėjo pasiūlyme, gali būti keičiami tik gavus rašytinį Užsakovo sutikimą. Jeigu keičiami Tiekėjo pasiūlyme nurodyti subtiekėjai, kuriais grindžiama Tiekėjo kvalifikacija, Tiekėjas privalo pateikti jų pašalinimo pagrindų nebuvimą, kvalifikaciją patvirtinančius dokumentus tai dienai, kai Tiekėjas kreipiasi į Užsakovą su prašymu juos pakeisti. Prieš duodamas sutikimą keisti Tiekėjo pasiūlyme nurodytus subtiekėjus, kuriais grindžiama Tiekėjo kvalifikacija, Užsakovas privalo patikrinti naujų, Tiekėjo pasiūlyme nenurodytų, subtiekėjų, kuriais grindžiama Tiekėjo kvalifikacija, pašalinimo pagrindų nebuvimą ir kvalifikacijos atitiktį.

**11. Baigiamosios nuostatos**

11.1. Sutarčiai aiškinti ir ginčams spręsti taikoma Lietuvos Respublikos teisė.

11.2. Sutarties sąlygos Sutarties galiojimo laikotarpiu gali būti keičiamos šioje Sutartyjeir Lietuvos Respublikos viešųjų pirkimų įstatymo 89 straipsnyje numatytais atvejais. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Visi Sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų.

11.3. Jeigu viena iš Šalių reorganizuojama, ši Sutartis lieka galioti ir jos sąlygos yra privalomos tos Šalies teisių ir įsipareigojimų perėmėjams.

11.4. Visi ginčai, kylantys iš Sutarties, sprendžiami gera valia ir bendru Šalių sutarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.

11.5. Sutarčiai aiškinti ir ginčams spręsti taikoma Lietuvos Respublikos teisė.

11.6. Užsakovo atsakingu už Sutarties vykdymą asmeniu yra paskirta Aprūpinimo skyriaus

Turto valdymo specialistė Lina Miškinytė (el. paštas lina.miskinyte@vrm.lt, tel. +370 5 2716392).

11.7. Sutartyje nurodyti Šalių rekvizitai, atsakingi asmenys ir jų kontaktiniai duomenys gali būti keičiami informuojant kitą Sutarties Šalį Sutartyje numatytu būdu per 3 (tris) darbo dienas nuo tokių duomenų pasikeitimo, nepasirašant atskiro susitarimo dėl Sutarties pakeitimo, tokį raštą laikant neatskiriama Sutarties dalimi. Šalis, neinformavusi kitos Šalies per nustatytą terminą apie minėtus pakeitimus, negali reikšti pretenzijų, jog kita Šalis netinkamai įvykdė savo įsipareigojimus, jei išsiuntė pranešimus arba atsiskaitė pagal paskutinius žinomus kitos Šalies rekvizitus.

11.8. Sutartis sudaryta 2 (dviem) vienodą juridinę galią turinčiais egzemplioriais, po vieną kiekvienai Šaliai. *(jei sutartis sudarome ne elektroniniu būdu).*

11.9. Sutarties neatskiriami priedai:

11.9.1. Techninė specifikacija, 2 lapai (Sutarties 1 priedas);

11.9.2. Tiekėjo užpildyta pasiūlymo forma, 6 lapai (Sutarties 2 priedas);

**12. ŠALIŲ REKVIZITAI**

|  |  |
| --- | --- |
| **UŽSAKOVAS**  **Išteklių agentūra**  **prie Lietuvos Respublikos vidaus**  **reikalų ministerijos**  Duomenys kaupiami ir saugomi Juridinių  asmenų registre, kodas 188729923  PVM mokėtojo kodas LT887299219  Šventaragio g. 2, 01510 Vilnius  Tel. (+370 5) 271 8899  El. paštas: ia@vrm.lt  A. s. LT30 4040 0636 1000 1072  Lietuvos Respublikos finansų ministerija  Banko kodas 40400  Direktorius    Giedrius Griška | **TIEKĖJAS**  **UAB „VIADA LT“**  Duomenys kaupiami ir saugomi Juridinių  asmenų registre, kodas 178715423  PVM mokėtojo kodas LT787154219  Ožiarūčių g. 1A, Avižieniai, Vilniaus r.  Tel. (+370 5) 234 8470  El. paštas: korteles@viada.lt  A.s. LT81 7300 0100 0255 0571  AB „Swedbank“ bankas  Banko kodas 73000  Viešųjų pirkimų vadovė  Rūta Jasiūnienė |